|  |  |
| --- | --- |
| Kokous | **Vanhusneuvoston kokous 7/2018** |
| Aika, paikka | Keskiviikko 19.9.2018 kello 15.00-16.54, kaupungintalo,kokoustila Vallinkoski |
| Osallistujat | Sinikka Poskiparta, Imatran kansalliset seniorit ry.  Erkki Päivärinta, Imatran Seudun Sotaorvot ja Kaatuneiden Omaiset ry.  Timo Saarinen, StoraEnson Eläkeläiset ry.  Anita Sairanen, Vuoksenniskan Eläkkeensaajat ry.  Anna-Liisa Kojo, Imatran Seudun Senioriopettajat ry.  Liisa Nenonen, Tainionkosken Eläkkeensaajat ry.  Pirkko Molkentin, Eläkeliiton Imatran yhdistys ry.  Lauri Aunola, Imatran Sotaveteraanit ry.  Jerena Juutilainen, puheenjohtaja  Arto Pulkkinen, kaupunkikehittämislautakunnan edustaja, poissa  Arto Siitonen, hyvinvointilautakunnan edustaja  Sirkku Sarlomo, konsernipalvelut, sihteeri  Titta Roslakka, Eksoten edustaja, poissa  Kirsi Mäyrä, erityisliikunnanohjaaja, asia 5.  Mansikkalan koulukeskuksen esteettömyysselvityksen esittelijät, asia 4.:   * Tomi Perko, arkkitehti SAFA * Mari Routti, projektipäällikkö, palveluverkkopäätöksen toimeenpano |
| Jakelu | Vanhusneuvoston jäsenet ja varajäsenet, kaupunginhallitus, lautakunnat www.imatra.fi |
| Liitteet |  |
|  | 1. **Kokouksen avaus ja läsnäolijoiden toteaminen**   **Esitys:** Puheenjohtaja avaa kokouksen ja toteaa läsnäolijat.  **Päätös:** Puheenjohtaja avasi kokouksen ja totesi kokouksen osallistujat.   1. **Edellisen kokouksen pöytäkirjan hyväksyminen**   **Esitys:** Hyväksytään edellisen kokouksen pöytäkirja.  **Päätös:** Hyväksyttiin.   1. **Muut asiat**   **Vanhusneuvoston ajankohtaiskatsaus valtuustolle**  Osallistu ja vaikuta työryhmä esitti, että valtuuston kokousten ilmoitusasioiden yhteydessä annettaisiin neuvostoille, nuorisovaltuustolle ja lasten parlamentille mahdollisuus tuoda esille näiden asukasryhmien ajankohtaisia asioita.  Osallistu ja vaikuta työryhmän esitys on hyväksytty siten, että neuvostot, nuorisovaltuusto ja lasten parlamentti kukin voivat kerran syyskaudessa ja kerran kevätkaudessa pitää 10 min. ajankohtaiskatsauksen asioistaan.  **Päätös:** Vanhusneuvostolle sopi ajankohdaksi marraskuun 2018 valtuuston kokouksen. Kokoukseen osallistuvat Timo Saarinen ja Sinikka Poskiparta.  **Kaupunginhallituksen päätös 27.8.2018 § 203/Eron myöntäminen Vammaisneuvoston jäsen Anna-Sohvi Immoselle**  Kaupunginhallitus myönsi eron ja päätti nimetä hänen tilalleen Erkki Päivärinnan. Varajäsenen paikka jätettiin avoimeksi.  **Päätös:** Merkittiin tiedoksi.  **Imatran jäähallin, SPA-Areenan katsomon alatason portaiden kaiteet**  Imatran kaupunginhallitukselle on osoitettu kirje kaiteiden rakentamisesta.  **Päätös:** Merkittiin tiedoksi. Hyvinvointilautakunta on tehnyt tilannetta korjaavista toimenpiteistä päätöksen.  **Tervetuloa vanhusneuvostopäivään 7.11.2018, Vanhusvoimaa vaikuttamiseen ja osallisuuteen!**  Vanhusneuvostopäivä on Avoimen hallinnon ohjelman ([www.avoinhallinto.fi](http://www.avoinhallinto.fi)) yhdessä ministeriöiden ja kansalaisjärjestöjen kanssa järjestämä vuotuinen yhteistyötilaisuus. Tänä vuonna teemoina ovat maakunta ja sote-uudistamisen vaikutukset vanhusneuvostojen toimintaan. Aamupäivän teemana on miten saada vanhusneuvostojen ääni entistä paremmin kuuluviin sekä iltapäivän teemana vanhuuteen varautuminen niin yhteisöllisesti kuin yksilön näkökulmasta. Päivä koostuu tietopohjasta, esimerkeistä, hyvistä käytännöistä, ideoinnista ja keskustelusta.  Tilaisuus lähetetään myös videoituna, joten siihen voi osallistua myös sähköisesti. Keskusteluosuuksien ja ryhmätöiden vuoksi pyydämme ilmoittautumaan myös siinä tapauksessa, että osallistutte nettilinkin kautta.  **Päätös:** Vanhusneuvostossa on päätetty, että varapuheenjohtaja Timo Saarinen osallistuu seminaariin paikan päällä. Vanhusneuvoston jäsenille lähetetään sähköpostilla nettilinkki, jonka kautta seminaaria voi seurata.  **Ikäystävällisten asuinalueiden kehittäminen –seminaari 27.9.2018 kello 10.00-15.45, Paasitorni, Helsinki**  Ympäristöministeriö, Ikäinstituutti ja MAL-verkosto järjestävät Ikäystävällisten asuinalueiden kehittäminen –seminaarin. Seminaarissa jaetaan tietoa ja kokemuksia ikäystävällisyyden huomioimisesta asuinympäristöissä ja julkistetaan ympäristöministeriön opas muisti- ja ikäystävällisen asumisen ja asuinympäristön kehittämiseen.  Seminaari on katsottavissa myös suorana nettilähetyksenä. Nettilähetyksen osoite ilmoitetaan lähempänä tilaisuuden ajankohtaa ymparisto.fi -palvelussa Ikääntyneiden asuminen –sivustolla.  **Päätös:** Vanhusneuvoston jäsenille lähetetään nettilinkki, jonka kautta seminaaria voi katsoa nettilähetyksenä.  **Vanhustenviikon 7.-14.10.2018 tapahtumien valmistelutilanne**  Käydään läpi tapahtumien valmistelutilanne ja sovitaan tapahtumiin osallistujat.  **Liukuesteet 70 vuotiaille imatralaisille kampanja**  Keskusteltiin kampanjan toteuttamisen tavasta jatkona keväällä aloitetulle työlle.  **Esitys:** Käsitellään muut asiat.  **Päätös:** Käsiteltiin muut asiat. Päätökset on kirjattu kunkin asian kohdalle.   1. **Lausunnon antaminen Mansikkalan koulukeskuksen esteettömyysselvitykseen**   Vanhusneuvostoa on pyydetty antamaan lausunto rakennuslupakäsittelyyn Mansikkalan koulukeskuksen esteettömyysselvityksestä 20.9.2018 mennessä.  Esteettömyysselvitys esitellään kokouksessa.  **Esitys:** Vanhusneuvosto valmistelee lausunnon esittelyn pohjalta.  **Päätös:** Kuullun esittelyn pohjalta vanhusneuvosto kiinnitti huomiota seuraaviin asioihin:  Alakerran kenkäeteinen ja vaatteiden säilytys; miten turvataan kenkien ja vaatteiden säilyminen? Onko lukittavia säilytyslokeroita tulossa käyttöön? Arkkitehti vastasi, että sisälle ja ulos tulee kameravalvonta. Mari Routti kertoi, että Iltakäyttäjien ei ole pakko jättää vaatteita ja kenkiä eteiseen, vaan ne voi viedä siihen tilaan, johon on menossa.  Tilojen vartiointi; miten kulkemisen seuranta järjestetään? Arkkitehti kertoi, että suunnitelmassa on varaus vahtimestarin tilalle. Mari Routti kertoi, että koulukeskuksessa tulee toimimaan vahtimestari myös illalla. Lisäksi nuorisopalvelujen työntekijät ovat rakennuksessa illalla paikalla. Koulukeskukselle tehdään myös suunnitelma, miten tiloja rajataan ilta-aikana pois käytöstä.  Liikuntaesteisten wc tilojen riittävyys (4 kpl alakerrassa ja 1 ylhäällä); vanhusneuvosto piti määrää alhaisena.  Liikuntaesteisten autopaikkoja on suunnitelmassa liian vähän. Vanhusneuvosto esittää, että inva-paikkojen määrää lisätään ja inva-paikat sijoitetaan sisäänkäyntien yhteyteen. Vanhusneuvosto ehdottaa 4 paikkaa pääsisäänkäynnin eteen ja 2 päiväkodin pihan puolelle. Lisäksi esitetään leveämpiä nk. perhepaikkoja (esim. kauppakeskusten parkkipaikat). Nämä paikat voivat sijaita inva-paikkoja kauempana.  Vanhusneuvostolle esiteltiin asemapiirroksesta piha-aluetta ja sinne sijoittuvaa myös kuntalaisten käyttöön tarkoitettua kuntoilualuetta. Vanhusneuvosto kiinnitti huomiota aktiivipihan eri alueiden välisten kulkuväylien pinnoitteeseen. Pinnoitteen tulee olla kuljettavissa myös pyörätuolilla ja rollaattorilla. Arkkitehti kertoi, että kulkuväylät asfaltoidaan. Suorituspaikkojen pinnoite valitaan toiminnan ja välineistön edellyttämällä tavalla.  Onnistuuko lumitöiden tekeminen piha-alueella nykyisellä kalustolla? Arkkitehti kertoi, että pihasuunnitelma on vielä työnalla ja totesi, että ahtaita paikkoja voi tulla, koska on pyritty säilyttämään alkuperäistä puustoa.   1. **Liikuntapalvelujen esittely**   Erityisliikunnanohjaaja, fysioterapeutti Kirsi Mäyrä Imatran kaupungin liikuntapalveluista esittelee kokouksessa liikuntapalveluja.  **Esitys:** Esittely pohjalta annetaan kehittämisehdotuksia liikuntapalveluista vanhusten näkökulmasta.  **Päätös:** Vanhusneuvosto esittää, että nykyistä käytäntöä urheilutalon peilisalin kuntoilulaitteiden käytössä muutettaisiin niin, että ne olisivat ikäihmisten käytettävissä tiettyinä kiinteinä aikoina.   1. **Seuraavan kokouksen ajankohta**   **Esitys:** Sovitaan seuraava kokousaika.  **Päätös:** Seuraava kokous pidetään 16.10.2018 kello 14.00 kokoustilassa Vallinkoski (h 138).   1. **Kokouksen päättäminen**   **Esitys:** Puheenjohtaja päättää kokouksen.  **Päätös:** Puheenjohtaja päätti kokouksen. |
|  | **IMATRAN KAUPUNKI**  **Vanhusneuvosto**  Jerena Juutilainen Sirkku Sarlomo  puheenjohtaja siheeri |